|  |
| --- |
|  |
| Република СрбијаМИНИСТАРСТВО ЗА ЉУДСКА И МАЊИНСКА ПРАВА И ДРУШТВЕНИ ДИЈАЛОГДана: 23. 02. 2021.Булевар Михајла Пупина 2Б е о г р а д |

Учесници тематског друштвеног дијалога o Полазним основама за израду Нацрта закона о родној равноправности - у области учешћа жена у политичком и јавном животу, одржаног 19.02.2021. године у организацији Министарства за људска и мањинска права и друштвени дијалог, у сарадњи са Координационим телом за родну равноправност Владе Републике Србије, свим надлежним актерима у Републици Србији, достављају утврђена

**ОБАВЕЗУЈУЋА ПОСТУПАЊА**

тематског друштвеног дијалога о Полазним основама за израду Нацрта закона о родној равноправности - у области учешћа жена у политичком и јавном животу

- У свим областима друштвеног живота тежити постизању равноправне заступљености оба пола, односно достизања нивоа од 50% заступљености оба пола.

- У оквиру Владе Републике Србије, Покрајинске владе Војводине, као и локалних нивоа власти у Републици Србији, успоставити међуресорну координацију са циљем постизања мултисекторске синергије и пуне интеграције цивилног друштва.

- У Нацрту Закона о Родној равноправности потребно је уредити успостављање институционалних инструмената који ће имати улогу у примени прописа, као и извештавања о стању у области родне равноправности.

- Приликом израде Нарта Закона о Родној равноправности, обратиће се пажња на положај рањивих група као и на могућност укључивања вредновања „кућног рада“ као принципа.

- Наставиће се дијалог о коришћењу јавних средстава у сврху унапређења родне равноправности, као и дијалог о успостављању Фонда за родну равноправност.

|  |
| --- |
| МИНИСТАРСТВО ЗА ЉУДСКА И МАЊИНСКА ПРАВА И ДРУШТВЕНИ ДИЈАЛОГ |